
PËR SHTYRJEN E AFATIT PËR REALIZIMIN E KUSHTEVE TË VENDOSURA NGA ERE SHOQËRISË “E VENTO S.R.L. ALBANIA SHPK”

Në mbështetje të neneve 9, 13, pika 1, germa “a” dhe 15 të ligjit nr. 9072, datë 22.5.2003 “Për sektorin e energjisë elektrike”, të ndryshuar, neneve 121 dhe 128 të ligjit nr. 8485, datë 12.5.2008 “Kodi i Procedurave Administrative të Republikës së Shqipërisë”, Bordi i Komisionerëve i Entit Rregullator të Energjisë (ERE) në mbledhjen e tij të datës 15.11.2013, pasi shqyrtoi informacionin për shtyrjen e afateve për realizimin e kushteve të vendosura nga ERE, shoqërisë “E Vento s.r.l. Albania sh.p.k.”,
konstatoi se:
Argumentet e shoqërisë janë të drejta dhe, gjithashtu, duke mbajtur në konsideratë rëndësinë e investimit dhe me qëllim mbështetjen dhe nxitjen e ndërtimit të burimeve të rinovueshme të energjisë,

Vendosi:

1. Të shtyjë me 12 muaj afatet e përcaktuara në vendimin nr. 55, datë 25.8.2010 “Për shtyrjen e afatit për realizimin e kushteve të vendosura nga ERE, shoqërisë “E Vento s.r.l. Albania sh.p.k.””.
2. Ngarkohet Drejtoria e Licencimit dhe e Monitorimit të Tregut të njoftojë shoqërinë për vendimin e Bordit të Komisionerëve të ERE-s.
Ky vendim hyn në fuqi menjëherë. 
Ky vendim botohet në Fletoren Zyrtare.

